EkBass/fiwiki-20250220-pages-articles huggingface dataset:
Ferdinand Barnard

Ferdinand Barnard oli Etelä-Afrikan armeijan luutnantti ja Civil Cooperation Bureau -erikoisyksikön jäsen, joka toteutti apartheid-hallinnon aikana lukuisia apartheidin vastustajien salamurhia, kaappauksia sekä pommi-iskuja eri kohteisiin. Vuonna 1995 Barnard anoi armahdusta Totuuskomissiolta muun muassa osallisuudestaan salaliittoon Dullah Omar -nimisen henkilön murhaamiseksi, mutta armahdusta ei myönnetty. Barnard kuitenkin armahdettiin hänen osallisuudestaan apinansikiön asettamisesta Desmond Tutun kodin puutarhaan. Ihmisoikeusaktivisti David Webster ammuttiin 1. toukokuuta 1989 kotinsa edustalle ja useiden silminnäkijöiden kertomusten perusteella Ferdinand Barnard pidätettiin murhasta epäiltynä. Vaikka Barnardin kuulusteluissa antamat lausunnot johtivatkin CCB:n olemassaolon paljastumiseen ja useiden CCB:n jäsenten pidätykseen, häntä ei kuitenkaan laitettu murhasta syytteeseen. Barnard ei anonut armahdusta murhasta Totuuskomissiolta sen toimintakauden aikana ja myöhemmin hänet asetettiin siitä syytteeseen ja tuomittiin. == Lähteet == * Colonel's orders: follow Evans, kill him! * truth and reconciliation commission, amnesty committee: application in terms of section 18 of the promotion of national unity and reconciliation act no. 34 of 1995. * The state inside South Africa between 1960 and 1990 Luokka:Eteläafrikkalaiset sotilaat Luokka:Syntymävuosi puuttuu Luokka:Elävät henkilöt
Civil Cooperation Bureau

Civil Cooperation Bureau tai CCB () oli Etelä-Afrikan puolustusvoimien (SADF) salainen erikoisyksikkö, joka toimi sekä maan rajojen sisäpuolella että Etelä- Afrikan ulkopuolella. CCB:n komentajana toimi kenraali Edward Webb, jota kutsuttiin ”hallituksen puheenjohtajaksi”. Webb oli samanaikaisesti myös maan puolustusvoimain erikoisyksikön komentaja. CCB:n käytännön johtamisesta vastasi Pieter Johan Verster, jota kutsuttiin ”toimitusjohtajaksi”. CCB lakkautettiin elokuussa 1990. Civil Cooperation Bureaun perusti vuonna 1986 kenraali Magnus Malan, mutta sen toiminta alkoi täysipainoisesti vasta vuonna 1988. Ensimmäiset raportit CCB:stä julkaistiin vuonna 1990 Vrye Weekblad -lehdessä, mutta tarkempi kuva yksikön toiminnasta paljastui vasta Etelä- Afrikan Totuuskomission myötä. Kenraali Joep Joubert todisti Totuuskomissiolle, että CCB oli pitkäaikainen Etelä-Afrikan puolustusvoimien hanke, joka perustui presidentti P.W. Bothan strategiaan ”puolustautua hyökkäämällä” apartheidin vastustajilta. Civil Cooperation Bureau oli nimellisesti siviiliorganisaatio, koska siten sen yhteydet maan hallitukseen oli helppo salata. Sen henkilökunta koostui kuitenkin pääasiassa puolustusvoimien ja maan poliisivoimien työntekijöistä. Joubertin mukaan monet CCB:n agentit eivät tienneet työskentelevänsä CCB:lle. Kaikki yksikön jäsenet toimivat salaisesti ja salanimillä ja ainakin osan edellytettiin ylläpitävän niin sanottua sinistä suunnitelmaa, eli peiteyritystä tai -ammattia. Peitetoiminnan lisäksi CCB:n agentit suorittivat ”punaisia suunnitelmia” eli vihollista vastaan suoritettuja salaisia operaatioita, muun muassa seurantaa, omaisuuden tuhoamista ja salamurhia. Varsinaiset operaatiot suorittivat usein rikolliset tai muut henkilöt, jotka eivät tienneet työskentelevänsä CCB:lle, vaikka esimerkiksi CCB:hen kuulunut luutnantti Ferdinand Barnard osallistui itsekin suunnitelmien toteutukseen. ==Lähteet== Luokka:Apartheid
Túrin II

J. R. R. Tolkienin fiktiivisessä Keski-Maassa Túrin II oli Gondorin 23. käskynhaltija. Túrin II seurasi isäänsä Thorondiria tämän kuoltua vuonna 2882 Kolmatta Aikaa. Túrin II hallitsi vuosina 2882–2914 Kolmatta Aikaa. Turgon seurasi isäänsä tämän kuoltua vuonna 2914. Túrin II:n valtakaudella Mordor hyökkäsi Ithieliin uudelleen ja Gondor vetäytyi täysin tästä maakunnasta. Vain muutamat samoajat jäivät sinne piiloutuneena maastoon. Hennet Annûn perustettiin todennäköisesti hänen kaudellaan. Luokka:Keski-Maan henkilöhahmot en:Túrin II nl:Túrin II pl:Túrin II
Swindon

Swindon on kaupunki Lounais-Englannissa, Bristolin ja Lontoon välillä. Vuonna 2011 kaupungissa arvioitiin olevan noin 209 700 asukasta. Väkimäärän ennustetaan lisääntyvän lähivuosina nopeasti. Swindon on saksien perustama paikka, joka mainitaan jo Domesday Bookissa. 1600-luvulla siellä oli kivilouhos ja markkinapaikka. Rautatien saapuminen vilkastutti kaupunkia 1800-luvun puolivälistä alkaen. Radankorjaus ja veturinrakennus toivat uusia työpaikkoja.A brief history of Swindon Local histories Myöhemmin tärkeimpiä työnantajia ovat olleet autotehtaat, kuten Honda ja BMW,The Car Industry in Swindon -The rise of UK's new Motown lääketeollisuuden yhtiö Vygon, matkapuhelinteollisuuden yhtiö UbiNetics sekä tietokoneiden prosessorivalmistaja Intel. Mark Haddonin romaani Yöllisen koiran merkillinen tapaus sijoittuu osittain Swindoniin. == Lähteet == ==Aiheesta muualla== Luokka:Asutut paikat Wiltshiressä Luokka:Englannin kaupungit Luokka:Wiltshiren hallinnolliset alueet Luokka:Englannin yhtenäishallintopiirit
Turgon (ihminen)

J. R. R. Tolkienin fiktiivisessä Keski-Maassa Turgon oli Gondorin 24. käskynhaltija. Samanniminen haltia oli Noldorin Korkea Kuningas ja Gondolinin valtias Ensimmäisellä Ajalla Beleriandissa ja esiintyy Silmarillionissa. Turgonin vallan aikaan Sauron valtasi Barad-dûrin uudelleen ja pohjoisen Saruman julisti itsensä Rautapihan valtiaaksi. Turgon oli voimaton estämään kumpaakaan tapahtumaa, tähän aikaan Sarumania pidettiin vielä liittolaisena, vaikka todellisuudessa hän ei ollut pelkästään itsenäistynyt Gondorista vaan hän oli myös käytännössä varastanut Rautapihan ja oli muuttumassa petturiksi. Turgonia seurasi hänen poikansa Ecthelion II tämän kuoltua vuonna 2953 Kolmatta Aikaa. Luokka:Keski-Maan henkilöhahmot pl:Turgon (elf)
Ecthelion II

J. R. R. Tolkienin fiktiivisessä Keski-Maassa Ecthelion II oli Gondorin 25. käskynhaltija. Ecthelion II:n vallan aikaan tuntematon henkilö nimeltä Thorongil taisteli Gondorin puolesta. Myöhemmin paljastui, että Thorongil oli Aragorn. Myös Gandalf oli tervetullut vieras Minas Tirithissä tähän aikaan. Ecthelionia seurasi hänen poikansa Denethor tämän kuoltua vuonna 2984 Kolmatta Aikaa. Luokka:Keski-Maan henkilöhahmot
Paraná (osavaltio)

Paraná on osavaltio Brasilian eteläosassa Paraguayn ja Argentiinan rajalla. Siellä on arviolta 11 242 720 asukasta (vuonna 2016) ja sen pinta-ala on 199 317 neliökilometriä. Osavaltion pääkaupunki ja suurin kaupunki on Curitiba. Muita merkittäviä kaupunkeja osavaltiossa ovat muun muassa Londrina, Maringá sekä Foz do Iguaçu. == Aluejako == Paraná on jaettu väestönlaskentaa ja tilastointia varten kymmeneen suuralueeseen. Hallinnollisesti osavaltio jakautuu 39 ala-alueeseen, jotka on jaettu yhteensä 399 kuntaan. Paranán suuralueet ovat: *Centro-Sul Paranaense *Norte Central Paranaense *Noroeste Paranaense *Oeste Paranaense *Curitiban metropolialue *Centro Oriental Paranaense *Sudeste Paranaense *Norte Pioneiro Paranaense *Centro Ocidental Paranaense *Sudoeste Paranaense == Kuvia == Tiedosto:FozDoIguaçu.JPG|Iguassun putoukset Tiedosto:PicoParana2006-3.jpg|Pico Paraná, osavaltion korkein vuori Tiedosto:ItaipuAerea2AAL.jpg|Itaipun pato Tiedosto:VilaVelhaParanaTaca3.JPG|Kivimuodostelma Vila Velhassa Tiedosto:'JardimBotanico.BotanicalGarden.CuritibaParanaBrasilBrazil.JPG|Curitiban kasvitieteellinen puutarha == Lähteet == == Aiheesta muualla == *Osavaltion internetsivut *
Thorondir

J. R. R. Tolkienin fiktiivisessä Keski-Maassa Thorondir oli Gondorin 22. käskynhaltija. Tältä valtakaudelta ei ole mitään tallennettuja tietoja, joten se oli todennäköisesti rauhallista aikaa. Thorondir seurasi isäänsä Belecthor II:a tämän kuoltua vuonna 2872 Kolmatta Aikaa. Luokka:Keski-Maan henkilöhahmot en:Thorondir nl:Thorondir pl:Thorondir
Paraná

Paraná voi tarkoittaa ainakin seuraavia asioita: * Paraná, kaupunki Argentiinassa * Paraná, joki Argentiinassa, Brasiliassa ja Paraguayssa * Paraná, Brasilian osavaltio * Paraná Clube, brasilialainen jalkapallojoukkue * Paraná, brasilialainen jalkapalloilija * CT Paraná (1910), Brasilian laivaston hävittäjä
Belecthor II

Belecthor II oli fiktiivinen hallitsija J. R. R. Tolkienin luomassa Keski- Maassa. Belecthor II seurasi isäänsä Beregondia tämän kuoltua vuonna 2811 Kolmatta Aikaa. Belecthor oli Gondorin 21. käskynhaltija ja jatkoi isiensä kampanjaa Umbarin merirosvoja vastaan. Valkoinen Neuvosto tapasi vuonna 2850 ja Gandalf kehotti hyökkäykseen Dol Gulduriin Sauronin ajamiseksi pois, mutta Saruman jyräsi hänet. Belecthoria seurasi hänen poikansa Thorondir tämän kuoltua vuonna 2872. Gondorin Valkoinen Puu kuoli hänen kanssaan. Luokka:Keski-Maan henkilöhahmot nl:Lijst van stadhouders van Gondor#Belecthor II pl:Namiestnicy Gondoru#Belecthor II
Mangosuthu Buthelezi

Mangosuthu "Gatsha" Buthelezi (27. elokuuta 1928 – 9. syyskuuta 2023) oli eteläafrikkalainen poliitikko ja zulu-johtaja. Buthelezi toimi 44 vuotta vuonna 1975 perustamansa Inkatha-vapauspuolueen puheenjohtajana vuoteen 2019. Buthelezi nousi merkittävän Buthelezi-klaanin päälliköksi vuonna 1953 ja vuonna 1976 hänet nimitettiin KwaZulun bantustanin johtajaksi. 1970-luvulla vaikuttaneen musta tietoisuus -liikkeen piirissä hänet tuomittiin laajasti yhteistoiminnasta apartheid-hallinnon kanssa erityisesti Buthelezin voimakkaiden kommunisminvastaisten näkemysten vuoksi. Buthelezi kuitenkin määrätietoisesti esti Etelä-Afrikan hallituksen pyrkimykset julistaa KwaZulu itsenäiseksi valtioksi, ennen kuin Nelson Mandela vapautettaisiin vankilasta. Vuonna 1975 Buthelezi perusti Inkatha-vapauspuolueen aluksi ANC:n tuella. Hän kuitenkin riitautui ANC:n kanssa 1980-luvulla, ja aparhteid-kauden loppupuolella Inkathasta tuli merkittävä ANC:n tukijoita kohtaan toteutetun poliittisen terrorin väline ja sen on todistettu saaneen rahallista tukea Etelä-Afrikan hallitukselta. Buthelezi kieltäytyi aluksi osallistumasta Etelä- Afrikan ensimmäisiin vapaisiin valleihin huhtikuussa 1994, mutta päätyi kuitenkin viime hetkellä osallistumisen kannalle häiriten vaalien järjestämistä. Hänen Inkatha-puolueensa nousi vaaleissa KwaZulu-Natalin suurimmaksi puolueeksi. Buthelezi valittiin 1994 Mandelan hallituksen sisäministeriksi. Hän toimi muutamia kertoja myös maan viransijaisena presidenttinä, kun sekä Mandela että varapresidentti Thabo Mbeki olivat estyneitä. Buthelezi määräsi syyskuussa 1998 toimiessaan viransijaisena intervention Lesothoon. Buthelezi jatkoi sisämininisterinä Mbekin vuonna 1999 muodostetussa hallituksessa. Hän ajautui kuitenkin Mbekin kanssa riitoihin kauden lopussa uusien maahantulomääräysten takia, eikä Buthelezi saanut enää vuonna 2004 paikkaa Mbekin uudessa hallituksessa. Hän jatkoi kuitenkin parlamentissa aina kuolemaansa 2023 asti. Buthelezi luopui Inkatha- vapauspuolueen puheenjohtajuudesta elokuussa 2019, jolloin uudeksi puheenjohtajaksi valittiin Velenkosini Hlabisa. == Lähteet == == Aiheesta muualla == * A biography of Buthelezi * News item that discusses Buthelezi's firing as Minister of Home Affairs * Chief Mangosuthu Gatsha Buthelezi * Genealogy of Buthelezi Tribe Luokka:Etelä-Afrikan ministerit Luokka:Sisäministerit Luokka:Apartheidinvastaiset aktivistit Luokka:Puolueiden puheenjohtajat Luokka:Vuonna 1928 syntyneet Luokka:Vuonna 2023 kuolleet
Stoke-on-Trent

Stoke-on-Trent on noin asukkaan kaupunki ja yhtenäishallintopiiri Staffordshiren kreivikunnassa läntisessä Keski-Englannissa, Manchesterin ja Birminghamin välillä. Se sijaitsee Trentjoen ja Trentin–Merseyn kanavan varsilla, Penniinien lounaisilla alarinteillä. Kaupunki muodostaa viereisen Newcastle-under-Lymen kunnan kanssa yhtenäisen taajama-alueen, jossa asui vuonna 2011 noin henkeä. Stoke-on-Trent muodostettiin 31. maaliskuuta 1910 liittämällä yhteen kuusi pienempää kaupunkia: Burslem, Fenton, Hanley, Longton, Stoke-upon-Trent ja Tunstal. Vaikka Hanley ja Burslem olivat näistä elinvoimaisimmat, yhteenliittymän hallinto keskitettiin Stoke-upon-Trentiin, joka oli alueen kirkollinen keskus. Kaupungin ympäristö tunnetaan nimellä the Potteries, sillä siellä on ollut posliinitehtaita aina 1600-luvulta lähtien – seutu on otollista posliinintuotannolle, koska sen maaperässä on runsaasti savea, savenpolttoon käytettävää hiiltä ja lasitukseen tarvittavia suolaa ja lyijyä. Vuonna 1777 käyttöön vihittiin Trentin–Merseyn kanava, joka tehosti raaka-aineiden kuljetusta Hullin ja Liverpoolin satamista tehtaisiin ja valmiiden posliinituotteiden kuljetusta tehtaista satamiin. Stoke-on-Trent on yhä Ison-Britannian johtava posliinin tuotantoalue, ja siellä valmistetaan useita tunnettuja posliinimerkkejä, kuten Wedgwood ja Royal Doulton. Kaupungissa on toiminut keramiikan tutkimuslaitos vuodesta 1951, ja Staffordshiren yliopistossa (1970) voi opiskella keramiikan koulutusohjelmassa. Jopa kaupungin jalkapallojoukkueen Stoke City FC:n lempinimi on The Potters eli ’ruukuntekijät’. Posliiniteollisuuden ohella kaupungissa on metalli-, lasi- ja kumiteollisuutta. == Kuuluisia asukkaita == * Josiah Wedgwood (1730–1795), keraamikko ja teollisuusmies, syntyi ja työskenteli kaupungissa 1700-luvulla; * Arnold Bennett (1867–1931), kirjailija, syntyi Hanleyssä ja valitsi seudun useiden romaaniensa tapahtumapaikaksi; * Lemmy Kilmister (1945–2015), Motörhead-rockyhtyeen laulaja-basisti, syntyi ja vietti osan lapsuudestaan kaupungissa; * Robbie Williams (s. 1974), poplaulaja, syntyi ja vietti lapsuutensa kaupungissa. == Lähteet == == Aiheesta muualla == Luokka:Asutut paikat Staffordshiressä Luokka:Englannin kaupungit Luokka:Staffordshiren hallinnolliset alueet Luokka:Englannin yhtenäishallintopiirit
Beregond

Beregond on fiktiivinen hallitsija J. R. R. Tolkienin luomassa Keski-Maassa. Beregond syntyi vuonna 2763 Kolmatta Aikaa ja kuoli vuonna 2811 KA. Beregond oli Gondorin 20. käskynhaltija ja seurasi isäänsä Bereniä tämän kuoltua vuonna 2763 Kolmatta Aikaa. Beregond oli suuri merikapteeni, joka voitti Umbarin merirosvot ja auttoi täten Rohirrimia, joiden kimppuun merirosvojen ja keskimaalaisten yhdistyneet joukot hyökkäilivät. Beregondia seurasi hänen poikansa Belecthor II tämän kuoltua vuonna 2811. Luokka:Keski-Maan henkilöhahmot en:Beregond (Steward) es:Beregond fr:Beregond it:Beregond nl:Beregond no:Beregond pl:Beregond sv:Beregond
Aruban floriini

Aruban floriini on Aruban virallinen valuutta ja se jakautuu sataan senttiin. Floriini otettiin käyttöön 1986 sen korvatessa Alankomaiden guldenin ja se on sidottu dollariin kiinteällä kurssilla (1 USD = 1,79 floriinia). == Lähteet == ==Aiheesta muualla== * Seteleitä Aruba (bis-ans-ende-der-welt.net) Luokka:Amerikan rahayksiköt Floriini
ABC-saaret (Alankomaat)

thumb|ABC-saarien sijainti. ABC-saaret on nimitys kolmelle Venezuelan edustalla Karibianmeressä sijaitsevalle saarelle, Aruballe, Bonairelle ja Curaçaolle, jotka ovat osa Alankomaiden kuningaskuntaa. Saaret eivät kuulu Euroopan unioniin. Saarista Aruba ja Curaçao ovat autonomisia. Nimitys "ABC" viittaa saarten alkukirjaimiin. == Historia == Saarten ensimmäiset löytäjät saattoivat kuulua Kristoffer Kolumbuksen kapteeneihin 1500-luvun lopussa, mutta kirjeistä peräisin olevan tiedon paikkansapitävyys on myös kyseenalaistettu. Varmoina eurooppalaisina saaret löytäneinä löytöretkeilijöinä pidetään Amerigo Vespuccin retkikuntaa. Myöhemmin saarista tuli Espanjan siirtomaita. Espanjan kolonialistien päämäärä saattoi olla löytää saarilta kultaa ja hopeaa, mutta tulokset jäivät heikoiksi. Espanjalaiset myös orjuuttivat alkuperäisväestön viljelmille sekä toivat katolilaisuuden saarille. Espanja menetti saaret Hollannille taisteluissa vuonna 1634. Hollannin vallan alla saarten talous parani ja esimerkiksi Curaçaolle perustettiin satama. Orjatyövoimasta luovuttaessa vuonna 1863 saarten talous koki kolauksen, mutta myöhemmin tilannetta korjasi öljyn löytyminen samoihin aikoihin, jolloin mm. Venezuela aloitti öljyn tuottamisen. == Katso myös == * Alankomaiden Karibia == Lähteet == Luokka:Alankomaiden Karibia
Aigars Kalvītis

Aigars Kalvītis (s. 27. kesäkuuta 1966, Riika) on latvialainen poliitikko, joka toimi maansa pääministerinä joulukuusta 2004 joulukuuhun 2007. Aigars Kalvītis syntyi Riiassa ja valmistui maatalousyliopistosta 1992 taloustieteen osastolta. Hän oli yksi Kansanpuolueen perustajista ja valittiin Latvian parlamenttiin ensimmäistä kertaa vuonna 1998. Kalvītis oli maatalousministerinä 1999–2000 ja talousministerinä 2000–2002. Hänet valittiin pääministeriksi 2. joulukuuta 2004. Kalvītis johti Kansanpuolueen, konservatiivisen Uusi aika -puolueen, Vihreiden ja maanviljelijöiden liiton sekä Ensimmäisen puolueen hallitusta. Huhtikuussa 2006 Vihreiden ja maanviljelijöiden liitto lähti hallituksesta, ja Kalvītis jäi johtamaan vähemmistöhallitusta. 7\. marraskuuta 2007 Kalvītis ilmoitti luopuvansa pääministerin virasta. Häntä oli kritisoitu kovasti korruption vastaisen viraston johtajan Aleksejs Loskutovsin erottamisesta lokakuussa."Latvian PM Bows to Growing Pressure, Announces Resignation", VOA News, 7. marraskuuta 2007. 5\. joulukuuta hän jätti eronpyyntönsä presidentti Valdis Zatlersille."Latvian government steps down", Al Jazeera, 5. joulukuuta 2007."Latvian gov't announces resignation", Xinhua (chinadaily.com.cn), 6. joulukuuta 2007. Kalvītis hoiti kuitenkin pääministerin tehtäviä siihen asti, kunnes hänen seuraajansa Ivars Godmanis nimitettiin virkaan 14. joulukuuta. == Lähteet == == Aiheesta muualla == Luokka:Latvian pääministerit Luokka:Maatalousministerit Luokka:Vuonna 1966 syntyneet Luokka:Elävät henkilöt
Det som engang var

Det som engang var () on Varg Vikernesin yhden miehen yhtyeen, Burzumin, toinen albumijulkaisu. Sen julkaisi alun perin Cymophane ja myöhemmin uudestaan Misantrophy Records. Toisin kuin Burzumin seuraavilla kahdella black metal -albumilla on Det som engang varilla paljon lyhyempiä kappaleita. Itse kappale nimeltään "Det som en gang var" (kirjoitustyylissä ero) löytyy vasta seuraavalta levyltä Hvis lyset tar oss. Albumin kansikuva viittaa Dungeons & Dragons -pöytäroolipelin Temple of Elemental Evil -nimisen laajennuksen kansikuvaan. Levyn kansitaiteen on piirtänyt bergeniläinen tatuoija Jannicke Wiise-Hansen, joka piirsi myös Burzumin ensimmäisen albumin kannen. ==Kappaleet== # # # # # # # # ==Aiheesta muualla== * Albumi Burzumin virallisella sivustolla * Anus.com - Tarkempaa tietoa ja arviointia Burzumin tuotoksista * * Luokka:Vuoden 1993 albumit Luokka:Burzumin albumit
Luettelo maailman kalleimmista kaupungeista

Tämä on luettelo maailman kalleimmista kaupungeista elinkustannusten mukaan == Mercerin arvio == 10 kalleinta kaupunkia (2015) Sija Kaupunki Valtio Alue 1 Luanda Afrikka 2 Aasia Tyynimeri 3 Zürich Eurooppa 4 Aasia Tyynimeri 5 Geneve Eurooppa 6 Shanghai Aasia Tyynimeri 7 Peking 8 Soul Aasia Tyynimeri 9 Bern Eurooppa 10 N’Djamena Afrikka == ECA Internationalin arvio == 20 kalleinta kaupunkia (2015) Sija Kaupunki Valtio 1 Juba 2 Luanda 3 Zürich 4 Geneve 5 Bern 6 Basel 7 Kinshasa 8 Shanghai 9 Peking 10 Soul 11 Oslo 12 13 Stavanger 14 Guangzhou 15 Busan 16 Tokio 17 Conakry 18 Shenzhen 19 20 New York City ==Aasia-Tyynimeri alue== 250 Aasia-Tyynimeren kaupunkia Kaupunki Valtio Alueellinen luokitus Globaali luokitus Shanghai 1 8 Peking 2 9 Soul 3 10 4 12 Guangzhou 5 14 Busan 6 15 Tokio 7 16 Shenzhen 8 18 9 19 Port Moresby 10 21 Ulsan 11 23 Dalian 12 26 Jokohama 13 28 Nagoya 14 31 Qingdao 15 32 Osaka 16 33 Chengdu 17 35 Tianjin 18 36 Suzhou 19 39 Xi'an 20 41 Nanjing 21 42 22 43 Auckland 23 44 Chongqing 24 45 Wuhan 25 47 Wellington 26 49 Xiamen 27 50 Taipei 28 51 Christchurch 29 56 Sydney 30 57 Canberra 31 63 Melbourne 32 68 Perth 33 74 Adelaide 34 77 Brisbane 35 78 Darwin 36 80 Kaohsiung 37 86 Bangkok 38 124 Dhaka 39 158 Manila 40 173 New Delhi 41 174 Jakarta 42 177 Vientiane 43 178 Phnom Penh 44 181 Chiang Mai 45 184 Kuala Lumpur 46 189 Rangoon 47 190 Mumbai 48 197 Hanoi 49 198 Ho Chi Minh City 50 201 Pune 51 209 Chennai 52 214 Colombo 53 217 Bengaluru 54 220 Kolkata 55 226 Hyderabad 56 227 George Town 57 231 Surabaya 58 234 Johor Bahru 59 235 Kathmandu 60 238 Islamabad 61 241 Karachi 62 242 Ulaanbaatar 63 250 == Lähteet == Kalleimmista Luokka:Talousmaantiede
Stockton-on-Tees

Stockton-on-Tees on noin asukkaan satamakaupunki ja asukkaan yhtenäishallintopiiri County Durhamin ja North Yorkshiren muodollisissa kreivikunnissa Koillis-Englannissa. Stockton-on-Teesin kaupunki ei muodosta omaa kuntaansa (unparished area). Kaupungin elinkeinoelämään kuuluu korjaustelakka, teräksen ja kemikaalien tuotantoa. Durhamin yliopistolla on toimintaa myös Stocktonissa.Durham University Maailman ensimmäinen höyryjunalinja kulki Stocktonista Darlingtoniin.Rail Centre UK == Lähteet == == Aiheesta muualla == Luokka:Asutut paikat County Durhamissa Luokka:Asutut paikat North Yorkshiressä Luokka:Englannin kaupungit Luokka:County Durhamin hallinnolliset alueet Luokka:North Yorkshiren hallinnolliset alueet Luokka:Englannin yhtenäishallintopiirit
White Plains (New York)

White Plains on kaupunki New Yorkin osavaltion Westchesterin piirikunnassa Yhdysvalloissa, kolmisenkymmentä kilometriä New Yorkin Manhattanilta koilliseen. Vuoden 2010 väestönlaskennassa White Plainsin väkiluku oli 58 000, mikä teki siitä piirikuntansa viidenneksi suurimman kaupungin. White Plains on Westchesterin piirikunnan hallintokaupunki. Vuonna 2014 Movoto-kiinteistöyhtiö valitsi White Plainsin New Yorkin osavaltion kolmanneksi parhaaksi kaupungiksi asua Mamaroneckin ja Tarrytownin jälkeen. Vajaan 60 tuhannen asukkaan White Plains tarjoaa niin paljon työpaikkoja, että kaikki työntekijät mukaan lukien kaupungin ihmismäärä nousee työpäivisin noin 250 tuhanteen. Suurimpia työnantajia ovat teknologiayhtiö ITT, vesiteknologiaa kehittävä Xylem, kulutustavarayhtiö Combe sekä elintarvikejätti Bunge. New Yorkin Manhattanille pääsee junalla nopeimmillaan puolessa tunnissa.The job is in White Plains, should we live there? Ask MetaFilter, 19.6.2007. Viitattu 20.5.2017. ==Väestö== Vuonna 2005 kaupungin väestötiheys oli 2 233,6 asukasta neliökilometrillä. Kaupungin etninen jakautuminen: * 64,93 % valkoisia * 15,91 % afro-amerikkalaisia * 0,34 % alkuperäiskansaa * 4,50 % aasialaisia * 10,37 % muita ==Lähteet== ==Aiheesta muualla== *Kaupungin virallinen sivusto Luokka:New Yorkin kaupungit Luokka:Westchesterin piirikunta
Sojuz TM-34

Sojuz TM-34 oli Venäjän avaruusjärjestön miehitetty avaruuslento, kaikkiaan 17. lento Kansainväliselle avaruusasemalle. Laukaisu tapahtui Baikonurin kosmodromilta 25. huhtikuuta 2002 ja paluu maahan 10. marraskuuta 2002. Lennolla oli miehistön lisäksi yksi avaruusturisti sekä rotta ja lampaan kantasoluja. Soyuz TM-34 oli viimeinen Sojuz TM -aluksen lento ja sen korvasi uudistettu Sojuz TMA. == Miehistö == Laukaistiin: * Juri Gidzenko, Venäjän avaruusjärjestö * Roberto Vittori, Euroopan avaruusjärjestö * Mark Shuttleworth, avaruusturisti Palasivat: * Sergei Zaljotin, Venäjän avaruusjärjestö * Frank De Winne, Euroopan avaruusjärjestö * Juri Lontšakov, Venäjän avaruusjärjestö ==Lähteet== Luokka:Miehitetyt avaruuslennot Luokka:Sojuz-ohjelma Luokka:Vuoden 2002 avaruustoiminta
Jyskyjärven rata

Jyskyjärven rata on Karjalan tasavallan länsiosassa Venäjällä oleva rautatieyhteys Suojärvi 1:ltä Jyskyjärvelle. Sen pituus on 336 kilometriä. Lyhennetty luettelo liikennepaikoista: * Jyskyjärvi (ven. Юшкозеро, Juškozero) * Borovaja (ven. Боровая) * Lietmajärvi (ven. Ле́дмозеро, Ledmozero), rata Vartiukseen * Muujoki (Mujejärven asema, ven. Муезерка, Muezerka) * Pieninkä (ven. Пе́нинга, Peninga) * Brusnitšnaja (ven. Брусничная), rata Lentieraan * Sukkajärvi (ven. Су́ккозеро, Sukkozero) * Himola, asema (ven. Гимольская, Gimolskaja) * Porajärvi (ven. Поросозеро, Porosozero) * Kostamus (Porajärvi), asema (Tumasjärvi, ven. Тумасозеро, Tumasozero) * Lahkolampi, asema (ven. Лахколамен, Lahkolamen) * Naistenjärvi (ven. Найстенъя́рви) * Suojärvi 2 (ven. Суоя́рви 2) * Suojärvi 1 (ven. Суоя́рви 1), radat Petroskoihin ja Matkaselkään Joidenkin liikennepaikkojen nimi poikkeaa vastaavasta taajaman nimestä. Luokka:Venäjän rataverkko
Sojuz TM-33

Sojuz TM-33 oli Venäjän avaruusjärjestön miehitetty avaruuslento ISS- avaruusasemalle. Laukaisu tapahtui Sojuz-U-kantoraketilla Baikonurin kosmodromilta 21. lokakuuta 2001 klo 8:59 UTC. Se kuljetti kaksi venäläistä ja yhden ranskalaisen kosmonautin. Paluu tapahtui 5. toukokuuta 2002. ==Miehistö== Laukaistiin *Viktor Afanasjev, Venäjän avaruusjärjestö *Claudie Haigneré, Euroopan avaruusjärjestö, Ranska *Konstantin Kozejev, Venäjän avaruusjärjestö Palasivat *Juri Gidzenko, Venäjän avaruusjärjestö *Roberto Vittori, Euroopan avaruusjärjestö, Italia *Mark Shuttleworth, avaruusturisti, Etelä-Afrikan tasavalta ==Lähteet== Luokka:Miehitetyt avaruuslennot Luokka:Sojuz-ohjelma Luokka:Vuoden 2001 avaruustoiminta Luokka:Vuoden 2002 avaruustoiminta
Heluna Ammu

Heluna Ammu () on Disneyn sarjakuva- ja animaatiohahmo. Hän on Polle Koninkauluksen tyttöystävä ja yksi Minni Hiiren parhaista ystävistä. Heluna on seurustellut myös Hessu Hopon kanssa. Heluna ei ole koskaan ollut Yhdysvalloissa kuin sivuhahmona, mutta hahmo on kuitenkin suosittu Italiassa. Heluna Ammu esiintyi ensimmäisen kerran jo vuonna 1928, joten Heluna kuuluu Disneyn vanhimpiin hahmoihin. Helunan esimuoto, jollainen esiintyi myös alun perin Mikki-piirretyissä, on jopa Mikkiä vanhempi. Se esiintyi Alice- piirretyssä jo vuonna 1926. Luokka:Mikki Hiiri -sarjakuvan hahmot Luokka:Kuvitteelliset naudat de:Liste der Bewohner Entenhausens#Klarabella Kuh
Lentieran rata

Lentieran (Lenderin) rata on Venäjän rataverkkoon kuuluva rataosuus, kulkee Jyskyjärven radalta Brusnitšnajasta 61 kilometriä länteen. Rata on huonokuntoinen ja vähäliikenteinen, vähäistä henkilöliikennettä ja tavaraliikennettä, lähinnä puutavaraa. Luokka:Venäjän rataverkko
Stanford Encyclopedia of Philosophy

Stanford Encyclopedia of Philosophy on Stanfordin yliopiston ylläpitämä ilmainen filosofiaan keskittynyt internetissä julkaistava tietosanakirja. Se on eräs filosofien eniten käyttämistä ja viitatuimmista palveluista. Artikkelien kirjoittamiseen ja ylläpitämiseen osallistuu alan asiantuntijoita 65 instituutiosta ympäri maailmaa. Vaikka tietosanakirja julkaistaan internetissä, se pyrkii noudattamaan perinteistä akateemista lähestymistapaa tiedon tuottamiseen. Jokaisen tietosanakirjan artikkelin on kirjoittanut alan asiantuntija ja artikkelit on vertaisarvioitu. ==Historia== Stanford Encyclopedia of Philosophy -projekti perustettiin syyskuussa 1995 John Perryn ajatuksesta. Mukana perustamisessa oli Edward N. Zalta joka kehitti "dynaamisen referenssityön" -konseptin jonka pohjalta sivustoa ryhdyttiin suunnittelemaan ja toteuttamaan. Projektia testattiin vuoteen 1997 saakka, jolloin se julkistettiin yleisölle. Vuonna 1998 projektiin liittyivät Colin Allen ja Uri Nodelman jotka suunnittelivat uuden toimintamallin sekä nykyisen ulkoasun sivustolle. ==Julkaisuja== * "From SEP to SEPIA: How and why Indiana University is helping the Stanford Encyclopedia of Philosophy", Colin Allen ja Cecile Jagodzinski, julkaistaan syyskuussa 2006. * "The Stanford Encyclopedia of Philosophy: A University-Library Partnership in Support of Scholarly Communications and Open Access", Edward N. Zalta, julkaistaan syyskuussa 2006. * "I Hear the Train A Comin'", Greg Tananbaum, 08/2006 * "Digital Workflow Concepts for Dynamic Reference Works", Pyhän Reginan yliopisto, Tammikuu 2000. * "Stanford Encyclopedia of Philosophy", Edward N. Zalta, 1999. * "Why Philosophy Needs a ‘Dynamic’ Encyclopedia", John Perry ja Edward N. Zalta, 1997. == Katso myös == * Internet Encyclopedia of Philosophy * Routledge Encyclopedia of Philosophy * Logos-ensyklopedia == Lähteet == * About the Stanford Encyclopedia of Philosophy == Aiheesta muualla == * Stanford Encyclopedia of Philosophyn sivut Luokka:Filosofiset tietosanakirjat Luokka:Elektroniset tietoteokset
Kostamuksen rata

Kostamuksen rata on rautatieosuus Karjalan tasavallassa Venäjällä. Se yhdistää Lietmajärven ja Kostamuksen Suomen rataverkon rataosaan Kontiomäki–Vartius. luokka:Venäjän rataverkko Rata Luokka:Karjalan tasavallan liikenne Luokka:Mujejärven piiri
Skorpioni (sarjakuvahahmo)

Skorpioni (), oikealta nimeltään McDonald "Mac" Gargan on superroisto Marvel Comicsin sarjakuvissa ja on Hämähäkkimiehen verivihollinen. Hänen ensiesiintymisensä tapahtui Amazing Spider-Man-lehden numerossa 20. Hahmon loivat Stan Lee ja Steve Ditko. Nykyään Skorpioni on uusi Venom. == Voimat ja varusteet == Skorpioni pystyy nostamaan voimillaan jopa noin 11 tonnia. Skorpioni pystyy hyppimään pitkiä matkoja, esim. kerrostalon katolta toiselle. Hän pystyy myös ampumaan happoa hännästään. Hän käyttää häntäänsä myös usein vastustajan huitomiseen tai vihollisten vangitsemiseen, kietoen ne häntänsä sisään. Skorpioni on myös nopea ja pystyy juoksemaan noin 60 km/h vauhdilla. == Skorpioni muissa medioissa == === Televisio === Skorpioni esiintyi Hämähäkkimiehen animaatiosarjassa, toisessa jaksossa "Skorpionin myrkky". Skorpioni esiintyi vielä useasti sen jälkeenkin jaksoissa 14 "Kavala kuusikko 1/2", 15 "Kavala kuusikko 2/2", 27 "Viimeinen painajainen", 46 "Partners", 53 "Häät" ja 54-58 Kuusi unohdettua soturia -tarinassa. Martin Landau ja hänen jälkeensä Richard Moll olivat Skorpionin äänenä. Landau jätti hahmon roolin vuonna 1995 miessivuosa-Oscarin elokuvasta Ed Wood, jossa hän esitti näyttelijä Bela Lugosia. === Elokuvat === Mac Gargan esiintyy vuonna 2017 elokuvassa Spider-Man: Homecoming, näyttelijänään Michael Mando. Mac Gargan oli yksi Adrian Toomesin / Korppikotkan asiakkaista, jotka ostivat häneltä aseita. Heidän oli tarkoitus tehdä kauppansa Staten Island Ferryllä. Hämähäkkimiehen saapuminen paikalle johti kuitenkin Garganin pidätykseen. Kun Toomes itsekin joutui lopulta vankilaan, Gargan kertoi tälle rikollisten aikovan yhdistää voimansa Hämähäkkimiestä vastaan. == Hahmoa näytelleet == Vuodet Näyttelijät Sarjat Elokuvat Konsolipelit 1967–1968 Carl Banas Hämähäkkimies 1995–1996 Martin Landau Hämähäkkimies 1997 Richard Moll Hämähäkkimies 2000 Daran Norris Spider-Man 2002 Mike McColl Spider-Man 2006 Beau Weaver Marvel: Ultimate Alliance 2007 Fred Tatasciore Spider-Man: Friend or Foe 2009 Jim Cummings Marvel: Ultimate Alliance 2 2013–2017 Dante Basco Eric Bauza Ultimate Spider-Man 2017 Michael Mando Spider-Man: Homecoming 2017–2018 2023 Jason Spisak Spider-Man Spider-Man Spider-Man 2 luokka:Marvel-universumin superroistot Luokka:Hämähäkkimiehen vastustajat
Nuijapää (sarjakuvahahmo)

Nuijapää on kuvitteellinen rikollinen Marvel Comicsin sarjakuvissa ja hän on yksi Hämähäkkimiehen vihollisista. Hahmon ensiesiintyminen tapahtui Amazing Spider-Man #113 -lehdessä. Nuijapään loivat Gerry Conway ja John Romita. == Voimat ja varusteet == Nuijapää on erinomaisesti koulutettu atleetti. Hänellä on suuret fyysiset voimat (Nuijapää nostaa noin 250 kg) ja hän on mainio lähitaistelija huolimatta siitä, että hänen suosituin taistelutyylinsä on vastustajaa päin syöksyminen pää edellä. Vaikka monet pitävät Nuijapäätä typeränä, hän on juonikas rikollinen ja osaa käsitellä sujuvasti tuliaseita, varsinkin konepistooleita. Hän kantaa mielellään mukanaan 1920-luvulla käytettyä rumpulippaallista Thompson-konepistoolia. Nuijapään kallo ja osia luurangosta on korvattu miltei tuhoutumattomalla metalliseoksella. Tämä tekee Nuijapäästä äärimmäisen vastustuskykyisen fyysisiä vaurioita vastaan. Varsinkin hänen päänsä on hyvin kestävä. == Nuijapää muissa medioissa == Nuijapää esiintyi muutaman kerran Hämähäkkimies-animaatiosarjassa. Hän toimi aluksi Silvermanen kätyrinä, mutta siirtyi myöhemmin Kingpinin palvelukseen. Äänenä oli Nicky Blair. Jaksot, jossa Nuijapää nähdään, ovat: * 14 "Kavala Kuusikko 1/2" * 15 "Kavala Kuusikko 2/2" * 24 "Aikakivi" * 25 "Ajan hammas" * 26 "Korppikotkan liito" (takauma) Luokka:Marvel-universumin superroistot Luokka:Hämähäkkimiehen vastustajat Luokka:Kuvitteelliset järjestäytyneen rikollisuuden jäsenet
Kinroad

Kinroad on kiinalainen mopojen ja moottoripyörien valmistaja, jonka tehtaat sijaitsevat Shanghaissa. Se on perustettu 1989, ja tuottaa 500 000 moottoripyörää ja 300 000 moottoria vuodessa. Kinroad XT50GY, XT50PY ja XT50GY-2 ovat 49-kuutioisia enduromallisia nelitahtimopoja, joissa on takana rumpujarrut ja edessä levyjarrut. Kinroad XT50Q on 49-kuutioinen choppermallinen nelitahtimopo. Kinroad valmistaa myös skoottereita, moottoripyöriä ja Go-kart-autoja. Mopojen moottoreiksi Kinroad valmistaa pääasiassa Honda Monkeyn tekniikkaan perustuvia koneita. Erona Hondaan on esim. käynnistysmoottori. Useimmat Monkeyn vara- ja viritysosat sopivat Kinroadin mopoihin. == Aiheesta muualla == * Kinroadin viralliset kotisivut * Kinroad Enduro Motot.net -sivustolla Luokka:Kiinalaiset moottoripyörävalmistajat
Keskustan Etelä-Hämeen piiri

Keskustan Etelä-Hämeen piiri on yksi Suomen Keskustan 21 piirijärjestöstä ja sen päähallintopaikka on Hämeenlinnassa. Etelä-Hämeen piiri Kanta-Hämeessä toimivana asettaa osan Hämeen vaalipiirin eduskuntavaaliehdokkaista ja loput Keskustan Päijät-Hämeen piiri. Piiri asettaa myös Kanta-Hämeen hyvinvointialueen ehdokkaat. Keskustan projekti 25: mukaisesti puoluetoimisto ilmoittaa tavoittelevansa yhtä kansanedustajalisäpaikkaa Hämeen vaalipiirissä, johon kuuluu Keskustan Etelä-Hämeen piirin lisäksi Keskustan Päijät-Hämeen piiri. Näin kansanedustajamäärä nousisi kolmesta neljään (Suomenmaa, Pirjo Kontio, 29. joulukuuta 2006.). == Keskusta hävisi Hämeessä == Keskusta hävisi eduskuntavaaleissa 2019 myös Hämeen vaalipiirissä ja menetti kaksi paikkaa, kun paikkamäärä putosi Hämeen vaalipiirissä kolmesta yhteen. Valituksi tuli Hilkka Kemppi. Kuntakohtaisessa vertailussa Keskusta hävisi molemmissa maakuntakeskuksissa: Hämeenlinnassa kannatus putosi 14,1 prosentista 7,9 prosenttiin ja Lahdessa 13,6 prosentista 6,5 prosenttiin. == Keskustan kansanedustajat Hämeen vaalipiirissä == 1922-26 J. E. Sunila Hollola 1929-32 1927-29 Juho Torppa Hattula 1929-30 Lauri Sariola Somero 1933-38 1939-40 Kaarlo Mikkola Hämeenlinna 1945-50 Lauri Laine Jokioinen 1954-57 1962-65 1948-50 Martti Suntela Asikkala 1936-65 Eemil Luukka Sääksmäki (Luokaa) 1951-69 Leo Häppölä Tuulos 1951-69 Juho Tenhiälä Hämeenlinna 1966-75 Eino Lottanen Hämeenlinna 1970-75 Jouko Siikaniemi Hollola 1975-83 Lasse Äikäs Jokioinen 1975-92 Hannu Tenhiälä Hämeenlinna 1983-edelleen Sirkka-Liisa Anttila Forssa 1992-95 Martti Pura Tammela 1991-99 Maija-Liisa Lindqvist Lahti 2003-2015 1996-edelleen Juha Rehula Hollola 2015-2019 Martti Talja Lahti == Piiritoimikunnan puheenjohtajat == 1923-24 V. A. Arola Kylmäkoski 1925-29 Juho Torppa Hattula 1930-34 Toivo Paakkala Janakkala 1935-48 Altti Paturi Janakkala 1949-67 Leo Häppölä Tuulos 1968-80 Tuomo Sipilä Loppi 1981-94 Sirkka-Liisa Anttila Forssa 1995 Markku Länninki Forssa 1996-98 Jukka Viitaniemi Kalvola 1999-2013 Markku Leppälahti Ypäjä 2014- 2017 Timo Silván Hausjärvi 2018- Johanna Häggman Forssa ==Kansanedustajat 2019-2023== *Hilkka Kemppi, Asikkala ==Lähteet== * Pirhonen, Seppo: Kun näinkin menis... Keskustan aika Etelä- Hämeessä. Arkkiset, Urjala 2003. ISBN 952-91-6512-9. * Suomenmaa, Pirjo Kontio 29. joulukuuta 2006. === Viitteet === ==Aiheesta muualla== * Keskustan Etelä- Hämeen piiri Luokka:Suomen Keskustan piirijärjestöt * Keskusta
Ihsahn

Ihsahn (oik. Vegard Sverre Tveitan, s. 1975) on norjalainen säveltäjä, kitaristi, basisti, kosketinsoittaja sekä laulaja. Hän on parhaiten tunnettu black metal -yhtyeestään Emperorista, joka on yksi luokkansa tärkeimmistä nimistä. Ihsahn on myös soittanut Thou Shalt Sufferissa ja vaimonsa Ihrielin kanssa Peccatumissa. Hänellä on vaimonsa kanssa kaksi lasta. == Diskografia == === Studioalbumit === * * * * * * * * == Lähteet == == Aiheesta muualla == * Ihsahnin virallinen sivusto * Emperorin virallinen sivusto Luokka:Vuonna 1975 syntyneet Luokka:Norjalaiset metallimusiikin laulajat Luokka:Norjalaiset metallimusiikin basistit Luokka:Norjalaiset metallimusiikin kitaristit Luokka:Norjalaiset metallimusiikin kosketinsoittajat Luokka:Norjalaiset multi- instrumentalistit Luokka:Norjalaiset black metal -muusikot Luokka:Norjalaiset säveltäjät Luokka:Elävät henkilöt
Jumalniemi

Jumalniemi on Kotkan kaupunginosa. Kaupunginosa sijaitsee Kolkansaaren eteläosassa, rajoittuen pohjoisessa valtatiehen 7. Alue kuului Kymin kuntaan vuoteen 1950 saakka ja Karhulan kauppalaan vuosina 1951–1976. Karhulan kauppalan aikana alue kuului Kyminsuun kauppalanosaan. ==Historia== Kymijoen Korkeakoskenhaaran suualue Kyminsuu oli merkittävä puutavaran erottelualue, jonne Kymijokea pitkin uitetut tukit päätyivät. Vuosisadan alussa Jumalniemessä oli paljon asutusta, nyt metsässä on vain kivijalkoja. Valtatie 7:n vieressä Uudenkylän alueella on nykyään noin kymmenen omakotitaloa. Jumalniemestä suunniteltiin kaavaluonnoksissa uutta Kotkan keskustaa 1960-luvulla, mutta nämä suunnitelmat eivät toteutuneet. Suunnitelmiin vaikutti alueen sijainti Kotkan keskustan Kotkansaaren ja Karhulan kauppalan keskustan Helilän välimaastossa ja valtatien varrella. Hallinnollisen keskustan sijaan alueelle on kehittynyt merkittävä kauppakeskus, jossa toimivat muun muassa Kesko-konsernin K-Citymarket, K-Rauta ja Asko sekä Gigantti ja Sotka. Vuoden 2017 kesäkuussa entisen Anttilan tiloihin avattiin elektroniikka- ja kodinkoneliike Power. ==Lähteet== Luokka:Kotkan kansallinen kaupunkipuisto Luokka:Kotkan kaupunginosat
Southend-on-Sea

Southend-on-Sea on noin asukkaan rannikkokaupunki ja yhtenäishallintopiiri Essexin kreivikunnassa, Itä-Englannissa, 65 kilometriä Lontoosta itään. Southend oli Viktorian aikana lontoolaisten suosima rantalomakohde, johon pääsi kätevästi junalla. Kaupungissa on pieni lentokenttä, josta lennetään säännöllisesti Jerseyn saarelle kesälauantaisin.Passenger flights London Southend Airport Southend-on-Sean laituri on maailman pisin huvin vuoksi rakennettu laituri, 1,33 mailia eli noin kaksi kilometriä. Se rakennettiin 1830. Tulipalot ovat runnelleet sitä pahoin vuosina 1976 ja 2005.Southend Pier Southend-on-Sea Borough Council == Lähteet == Luokka:Asutut paikat Essexissä Luokka:Englannin kaupungit Luokka:Essexin hallinnolliset alueet Luokka:Englannin yhtenäishallintopiirit
Keskustan Varsinais-Suomen piiri

Keskustan Varsinais-Suomen piiri on yksi Suomen Keskustan 21 piirijärjestöstä. Se asettaa Varsinais-Suomen vaalipiirissä eduskuntavaaliehdokkaat sekä Varsinais-Suomen hyvinvointialueen ehdokkaat. ==Kansanedustajat== *Esko Kiviranta (2003-) *Annika Saarikko (2011-) ===Aiempia kansanedustajia=== *Väinö Kivilinna (1922–1924) *Paavo Saarinen (1924–1933) *Juho Pilppula (1927–1948) *Einari Karvetti (1933–1945) *Samuli Simula (1945–1951) *V. J. Sukselainen (1948–1970, 1972–1979) *Urho Kähönen (1951–1966) *Mauno Jussila (1951–1970) *Katri Kaarlonen (1966–1972) *Taisto Tähkämaa (1970–1991) *Lauri Palmunen (1979–1983) *Eeva Kuuskoski (1980–1995, siirtyi kokoomuksesta) *Jarmo Laivoranta (1991–1995) *Timo Järvilahti (1991–1999) *Olavi Ala-Nissilä (1991–2006, 2015–2019) *Liisa Hyssälä (1995–2010) *Mauri Salo (1995–1996, 1999–2003, 2006–2007, 2010–2011) *Timo Kaunisto (2007–2011) Luokka:Suomen Keskustan piirijärjestöt * Keskusta
Varsinais-Suomen vihreät

Varsinais-Suomen vihreät ry (ent. Vihreän liiton Varsinais-Suomen piiri) on piirijärjestö, jonka jäseniä ovat alueella toimivat puolueen paikallisyhdistykset. Piirijärjestö toimii yhdistysten yhteistyöelimenä, joka tukee vihreää vaikuttamistyötä sekä vastaa valtakunnallisten vaalien järjestämisestä alueellaan. Piirihallituksen puheenjohtaja on Pekka Heikkilä ja toiminnanjohtaja Olli Välke. Vihreät sai kansanedustajan vaalipiiristä ensi kerran vaaleissa 1995, jolloin Janina Andersson nousi eduskuntaan. Andersson toimi kansanedustajana neljä kautta. Kaudella 2007–2010 vaalipiiristä oli kaksi kansanedustajaa, kun myös Ville Niinistö tuli valituksi eduskuntaan. Tämän jälkeen Andersson luopui paikastaan, ja 2010–2019 Niinistö oli vihreiden ainoa varsinaissuomalainen kansanedustaja. Vuoden 2019 eduskuntavaaleissa vihreiden ainoaksi varsinaissuomalaiseksi kansanedustajaksi valittiin Sofia Virta. Virta valittiin vuoden 2023 eduskuntavaaleissa jatkokaudelle ainoana vihreiden varsinaissuomalaisena kansanedustajana 5500 äänellä Elisa Aaltolan saadessa myös yli 4700 ääntä. Piirin alueelta on noussut useita Vihreän liiton puheenjohtajia, ensin Ville Niinistö vuosina 2011–2017 ja vuodesta 2023 lähtien Sofia Virta. ==Jäsenjärjestöt== * Gröna i Kimitoön - Kemiönsaaren vihreät * Kaarinan vihreät * Liedon seudun vihreät * Loimaan seudun vihreät (toimialue: Loimaa, Oripää) * Maskun vihreät * Naantalin vihreät * Peimarin vihreät (toimialue: Paimio, Sauvo) * Pöytyän vihreät (toimialue: Pöytyä, Aura) * Raision seudun vihreät * Ruskon vihreät * Salon seudun vihreät (toimialue: Salo, Koski, Marttila, Somero) * Skärgårdshavets Gröna - Saaristomeren vihreät (toimialue: Parainen) * Turun vihreät * Turun seudun vihreät naiset * Turun vihreät nuoret ja opiskelijat * Vakka-Suomen vihreät (Kustavi, Laitila, Pyhäranta, Nousiainen, Mynämäki, Taivassalo, Uusikaupunki ja Vehmaa) * Varsinais-Suomen tieteen ja teknologian vihreät * Åbonejdens Svenska Gröna ==Puheenjohtajat== * Auli Guevara (2000–2007) * Mari Saario (2008–2009) * Aapo Rantanen (2010–2013) * Monika Antikainen (2013–2014) * Riitta Koskimies (2014–2015) * Heidi Haapala (2016–2017) * Ville Savonlahti (2018–1.7.2019) * Mari Kousa-Kuusisto (1.7.2019–22.8.2020) * Pekka Heikkilä (22.8.2020–) ==Vaalit== ===Eduskuntavaalit=== Vuosi Edustajat Äänet Äänet 1987 – 6 406 2,6 % 1991 – 11 401 4,8 % 1995 1 14 388 5,8 % 1999 1 18 194 7,7 % 2003 1 21 250 8,6 % 2007 2 22 868 9,4 % 2011 1 19 026 7,3 % 2015 1 22 875 8,7 % 2019 1 25 309 9,2 % 2023 1 19 411 7,0 % ===Aluevaalit=== Vuosi Edustajat Äänet Äänet 2022 7 17 997 9,2 % ===Kunnallisvaalit=== Vuosi Valtuutetut Äänet Äänet 1984 4 4 541 2,0 % 1988 4 3 734 1,6 % 1992 30 13 971 5,8 % 1996 26 10 624 5,0 % 2000 41 15 241 7,6 % 2004 36 15 638 7,2 % 2008 37 20 440 8,9 % 2012 38 19 103 8,6 % 2017 64 30 489 13,2 % 2021 55 23 437 10,6 % ===Europarlamenttivaalit=== Vuosi Äänet Äänet 1996 16 106 8,0 % 1999 15 588 14,9 % 2004 16 729 11,4 % 2009 16 274 11,2 % 2014 12 576 8,3 % 2019 31 333 19,2 % == Lähteet == ==Aiheesta muualla== * Varsinais-Suomen vihreiden kotisivut luokka:Vihreän liiton piirit * Vihreä liitto
Robert Engle

Robert Franklin Engle III (s. 10. marraskuuta 1942, Syracuse, New York) on yhdysvaltalainen vuonna 2003 Nobelin taloustieteen palkinnon saanut ekonomisti. Engle tunnetaan erityisesti aikasarja-aineistojen tilastollisen tutkimuksen menetelmien kehittämisestä. Engle suoritti perustutkintonsa Williams Collegessa fysiikassa. Myöhemmin Engle suoritti jatkotutkinnon fysiikassa vuonna 1966 ja tohtorintutkinnon taloustieteessä vuonna 1969 Cornell Universityssa. Urallaan Engle on toiminut Massachusetts Institute of Technologyn, University of California, San Diegon sekä nykyisin New Yorkin yliopiston Stern School of Businessin taloustieteen professorina. Englen merkittävin tutkimustyö liittyy aikasarja-aineistojen tutkimukseen: Engle on erityisesti kehittänyt menetelmiä odottamattomien hintavaihteluiden tutkimiseen rahoitusmarkkinoilla. Kyky arvioida ja ennustaa näitä hintavaihteluita on tärkeää sijoitussalkkujen riskinhallinnassa, erityisesti monien arvopaperi- ja korkojohdannaisten osalta. Engle kehitti tilastollisia menetelmiä, joilla pystytään analysoimaan aineistoa, jossa volatiliteetti vaihtelee ehdollisesti. Käytännössä tunnettuja Englen kehittämiä ekonometrian konsepteja ovat ehdolliseen volatiliteettiin liittyvä tutkimus ((G)ARCH- mallit) sekä mm. menetelmät, joilla voidaan tutkia sisältääkö aikasarja ehdollisia volatiliteetin muutoksia (test for ARCH effects) sekä ovatko nämä ilmiöt epäsymmetrisiä (Engle-Ng test for sign and size asymmetricity). Lisäksi hänellä on tärkeä asema uusien Multivariate GARCH -spesifikaatioiden kehittämisessä. Ensimmäisen sukupolven malleista VECH - spesifikaatio (Bollerslev, Engle & ? 1988), sekä toisen sukupolven malleista hänen versionsa DCC -spesifikaatioksi (2002) ovat yleisesti käytössä. ==Merkittävimmät teokset== * Autoregressive Conditional Heteroskedasticity With Estimates of the Variance of UK Inflation Econometrica 50 (1982): 987–1008. * Estimation of Time Varying Risk Premia in the Term Structure: the ARCH-M Model (David Lilienin ja Russell Robinsin kanssa), Econometrica 55 (1987): 391–407. * Co- integration and Error Correction: Representation, Estimation and Testing (Clive Grangerin kanssa), Econometrica 55 (1987): 251–276. * Semi-parametric estimates of the relation between weather and electricity demand (C. Grangerin, J. Ricen and A. Weissin kanssa), Journal of American Statistical Association 81 (1986): 310–320. * Exogeneity (David Hendryn ja Jean-Francois Richardin kanssa), Econometrica 51 (1983): 277–304. * Dynamic Conditional Correlation - A Simple Class of Multivariate GARCH Models Journal of Business and Economic Statistics (July 2002) ==Katso myös== * Ekonometria * ARCH == Lähteet == ==Aiheesta muualla== * Englen verkkosivut Stern School of Business -koulun sivuilla * Engle Nobel-säätiön sivuilla Luokka:Nobelin taloustieteen palkinnon saajat Luokka:Yhdysvaltalaiset taloustieteilijät Luokka:Vuonna 1942 syntyneet Luokka:Elävät henkilöt
Greatest Hits (Alice Cooper)

Greatest Hits on Alice Cooperin kokoelmalevy vuodelta 1974. Siinä on aikaisempien albumeiden suosikkikappaleita. Kappaleet "Is It My Body?", "Desperado", "Be My Lover" ja "Under My Wheels" on uudelleenmiksattu levylle. == Kappaleet == # (Love It to Death) # (Love It to Death) # (Killer) # (Killer) # (Killer) # (School's Out) # (Billion Dollar Babies) # (Billion Dollar Babies) # (Billion Dollar Babies) # (Billion Dollar Babies) # (Muscle of Love) # (Muscle of Love) Luokka:Vuoden 1974 kokoelma-albumit Luokka:Alice Cooperin kokoelma-albumit Luokka:Bob Ezrinin tuottamat albumit
George Akerlof

George Arthur Akerlof (s. 17. kesäkuuta 1940 New Haven, Connecticut) on yhdysvaltalainen vuoden 2001 Nobelin taloustieteen palkinnon saanut ekonomisti (yhdessä Michael Spencen ja Joseph Stiglitzin kanssa). Akerlof tunnetaan erityisesti tutkimuksistaan epäsymmetrisen informaation vaikutuksesta markkinoiden toimintaan. ==Nuoruus ja opinnot== Äitinsä puolelta saksanjuutalaista ja isänsä puolelta ruotsalaista syntyperää oleva Akerlof suoritti perustutkintonsa Yalen yliopistossa vuonna 1962 ja väitteli tohtoriksi Massachusetts Institute of Technologyssä 1966. Nykyisin Akerlof toimii Kalifornian yliopiston Berkeleyn kampuksella taloustieteen professorina. Hänen äitinsä oli saksalainen ja isänsä ruotsalainen siirtolainen. ==Ura== Akerlofin tunnetuimpana tutkimuksena pidetään vuonna 1970 julkaistua The Market for Lemons: Quality Uncertainty and the Market Mechanism George A. Akerlof, Mani Maun (1970): "The Market for 'Lemons': Quality Uncertainty and the Market Mechanism" Quarterly Journal of Economics 84 (3): 488–500 . Tässä artikkelissa Akerlof esittää ensimmäisenä taloustieteen epäsymmetrisen informaation tutkimuksen perusmenetelmät. Akerlof on myös tutkinut laajasti työn taloustiedettä. ==Yksityiselämä== Akerlofin vaimo, Janet Yellen, on myös Kalifornian yliopiston Berkeleyn kampuksen taloustieteen professori ja Yhdysvaltain keskuspankin (FED) pääjohtaja vuodesta 2014. ==Lähteet == ==Aiheesta muualla== * Akerlofin sivut Berkeleyn verkkosivuilla * Akerlof Nobel-säätiön sivuilla * Luokka:Nobelin taloustieteen palkinnon saajat Luokka:Yhdysvaltalaiset taloustieteilijät Luokka:Vuonna 1940 syntyneet Luokka:Elävät henkilöt
The Hippos from Hell

__NOTOC__ The Hippos from Hell on YUP:n vuonna 1990 julkaistu debyyttialbumi, jonka yhtye julkaisi omakustanteena. Poikkeuksena yhtyeen myöhemmistä levyistä on se, että levyn kappaleet on laulettu englannin kielellä, eikä levy muutenkaan juuri muistuta yhtyeen myöhempiä levyjä, vaan levyn musiikki on pääasiassa melko yksinkertaista hardcore punkia poliittisilla sanoituksilla. == Kappaleet == Sävellykset, sanoitukset ja sovitukset YUP, ellei toisin mainita. # # # # # # # # # # (san. Tapio Wilska ja Jarkko Martikainen) # # # # # # == Kokoonpano == * Jarkko Martikainen – laulu, kitara * Valtteri Tynkkynen – basso * Jussi Hyyrynen – rummut === Tuotanto === * Tuomo Valtonen – äänittäjä, miksaaja * Jarmo Kaartinen – masteroija == Lähteet == Luokka:Vuoden 1990 esikoisalbumit Luokka:YUP:n albumit
Lara Moon

Lara Moon on brittiläinen televisio- ja elokuvakäsikirjoittaja. Hän on työskennellyt pitkään Los Angelesissa käsikirjoitusten parissa lukien ja parannellen niitä. Lisäksi hän toimi kaksi vuotta Codikow Films -yhtiön tuotannon kehitysjohtajana. Nykyisin hän asuu Lontoossa. Suomessa Moon tunnetaan lähinnä Levottomat 3 -elokuvan käsikirjoittajana. Moon on käsikirjoittanut myös kaksi tuotantokautta Suomessakin esitettyyn englantilaiseen Dream Team -sarjaan, joka kertoo jalkapalloilusta ja ihmissuhteista. ==Käsikirjoitukset televisioon== * Dream Team, tuotantokaudet 5 ja 6 (Englanti) ==Pitkät elokuvat== * No Cake No Jam (Englanti) * Elegy of Bishop Falls (USA) * A Simple Hero (USA) * Everybody's Best Friend (USA) * Levottomat 3 (Suomi) ==Lähteet== Luokka:Brittiläiset elokuvakäsikirjoittajat Luokka:Brittiläiset televisiokäsikirjoittajat Luokka:Syntymävuosi puuttuu Luokka:Elävät henkilöt